Төсөл

                                                     МОНГОЛ УЛСЫН ХУУЛЬ

|  |  |  |
| --- | --- | --- |
| 2022 оны  . . . дугаар сарын  . . . -ны өдөр   |   |               Улаанбаатар хот  |

МЭРГЭЖЛИЙН БОЛОВСРОЛ, СУРГАЛТЫН ТУХАЙ ХУУЛЬ

ХҮЧИНГҮЙ БОЛСОНД ТООЦОХ ТУХАЙ

**1 дүгээр зүйл.** 2009 оны 2 дугаар сарын 13-ны өдөр баталсан Мэргэжлийн боловсрол, сургалтын тухай хуулийг хүчингүй болсонд тооцсугай.

**2 дугаар зүйл.** Энэ хуулийг Мэргэжлийн болон техникийн боловсрол, сургалтын тухай хууль /Шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

                                                  МОНГОЛ УЛСЫН ХУУЛЬ

|  |  |  |
| --- | --- | --- |
| 2022 оны  . . . дугаар сарын  . . . -ны өдөр   |   |            Улаанбаатар хот  |

АЖ АХУЙН ҮЙЛ АЖИЛЛАГААНЫ ТУСГАЙ ЗӨВШӨӨРЛИЙН

ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ

**1 дүгээр зүйл.** Аж ахуйн үйл ажиллагааны тусгай зөвшөөрлийн тухай хуулийн 15 дугаар зүйлийн 15.7.4 дэх заалтын“мэргэжлийн боловсрол, сургалтын үйл ажиллагаа эрхлэх;” гэснийг “мэргэжлийн болон техникийн боловсролын сургалтын үйл ажиллагаа эрхлэх;” гэж, 15 дугаар зүйлийн 15.7.5 дахь заалтын “мэргэжлийн боловсрол, сургалтын шинэ мэргэжлээр сургалт явуулах;” гэснийг “мэргэжлийн болон техникийн боловсрол, сургалтын шинэ мэргэжлээр сургалт явуулах;” гэж тус тус өөрчилсүгэй.

**2 дугаар зүйл.** Аж ахуйн үйл ажиллагааны тусгай зөвшөөрлийн тухай хуулийн 15 дугаар зүйлд доор дурдсан агуулгатай 15.7.9 дэх заалт нэмсүгэй:

  15.7.9.олон улсын хөтөлбөртэй болон гадаадын хөрөнгө оруулалттай мэргэжлийн болон техникийн боловсролын сургалтын байгууллага байгуулах;”.

**3 дугаар зүйл.** Энэ хуулийг Мэргэжлийн болон техникийн боловсрол, сургалтын тухай хууль /Шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

                                                    МОНГОЛ УЛСЫН ХУУЛЬ

|  |  |  |
| --- | --- | --- |
| 2022 оны  . . . дугаар сарын  . . . –ны өдөр   |   |              Улаанбаатар хот  |

ХӨДӨЛМӨР ЭРХЛЭЛТИЙГ ДЭМЖИХ ТУХАЙ ХУУЛЬД

НЭМЭЛТ, ӨӨРЧЛӨЛТ ОРУУЛАХ ТУХАЙ

**1 дүгээр зүйл.** Хөдөлмөр эрхлэлтийг дэмжих тухай хуулийн 6 дугаар зүйлд доор дурдсан агуулгатай 6.3.7 дахь заалт нэмсүгэй:

“6.3.7.мэргэжлийн болон техникийн боловсролын байгууллагын суралцагч, төгсөгчдийн хөдөлмөр эрхлэлтийг дэмжих;”

**2 дугаар зүйл.** Хөдөлмөр эрхлэлтийг дэмжих тухай хуулийн 7 дугаар зүйлийн 7.1 дэх хэсэг, 12 дугаар зүйлийн 12.1, 12.2 дахь хэсэг, 23 дугаар зүйлийн 23.1.7 дахь заалтын “малчин,” гэсний дараа “мэргэжлийн болон техникийн боловсрол сургалтын байгууллагын төгсөгч” гэж, 2 дугаар зүйлийн 2.1, 23 дугаар зүйлийн 23.1.13, 29 дүгээр зүйлийн 29.9.10,  29.13.5 дахь заалтын “мэргэжлийн” гэсний дараа “болон техникийн” гэж тус тус нэмсүгэй.

**3 дугаар зүйл.** Хөдөлмөр эрхлэлтийг дэмжих тухай хуулийн 11 дүгээр зүйлийн 11.3 дахь хэсгийн “Мэргэжлийн боловсрол, сургалтын тухай хуулийн 14.5-д заасан журмын дагуу гэрчилгээ авсан аж ахуйн нэгж, байгууллага, иргэнтэй” гэснийг “Мэргэжлийн болон техникийн боловсрол, сургалтын тухай хуулийн 9.4-д заасан байгууллагатай” гэж, 6 дугаар зүйлийн 6.3.7 дахь заалтын дугаарыг “6.3.8.” гэж тус тус өөрчилсүгэй.

**4 дүгээр зүйл.** Энэ хуулийг Мэргэжлийн болон техникийн боловсрол, сургалтын тухай хууль /Шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

                                                    МОНГОЛ УЛСЫН ХУУЛЬ

|  |  |  |
| --- | --- | --- |
| 2022 оны  . . . дугаар сарын  . . . –ны өдөр   |   |               Улаанбаатар хот  |

ХӨГЖЛИЙН БЭРХШЭЭЛТЭЙ ХҮНИЙ ЭРХИЙН ТУХАЙ ХУУЛЬД

НЭМЭЛТ, ӨӨРЧЛӨЛТ ОРУУЛАХ ТУХАЙ

**1 дүгээр зүйл.**Хөгжлийн бэрхшээлтэй хүний эрхийн тухай хуулийн 15 дугаар зүйлд доор дурдсан агуулгатай 15.13 дахь хэсэг нэмсүгэй:

“15.13.Хөгжлийн бэрхшээлтэй хүүхдэд мэргэжил эзэмшүүлэх сургалтын хөтөлбөр, төлөвлөгөөг  Мэргэжлийн болон техникийн боловсрол, сургалтын тухай хуульд заасны дагуу боловсролын асуудал эрхэлсэн төрийн захиргааны байгууллагын дарга батална."

**2 дугаар зүйл.**Хөгжлийн бэрхшээлтэй хүний эрхийн тухай хуулийн 15 дугаар зүйлийн 15.1 дэх хэсгийн “мэргэжил олгох төв нь” гэснийг “мэргэжлийн сургалтын төв нь”  гэж өөрчилсүгэй.

**3 дугаар зүйл.** Хөгжлийн бэрхшээлтэй хүний эрхийн тухай хуулийн 15 дугаар зүйлийн 15.6, 15.7 дахь хэсгийн “мэргэжлийн“ гэсний дараа “болон техникийн” гэж,  15 дугаар зүйлийн 15.6 дахь хэсгийн ”хүний” гэсний дараа “мэргэжлийн, дипломын боловсрол болон” гэж тус тус нэмсүгэй.

**4 дүгээр зүйл.** Энэ хуулийг Мэргэжлийн болон техникийн боловсрол, сургалтын тухай хууль хууль /Шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

МОНГОЛ УЛСЫН ХУУЛЬ

|  |  |  |
| --- | --- | --- |
| 2022 оны  . . . дугаар сарын  . . . –ны өдөр   |   |             Улаанбаатар хот  |

ХӨДӨЛМӨРИЙН ТУХАЙ ХУУЛЬД

НЭМЭЛТ ОРУУЛАХ ТУХАЙ

**1 дүгээр зүйл.**Хөдөлмөрийн тухай хуулийн 63 дугаар зүйлийн 63.1, 63.2 дэх хэсгийн “мэргэжлийн” гэсний дараа “болон техникийн” гэж нэмсүгэй.

**2 дугаар зүйл.**Энэ хуулийг Мэргэжлийн болон техникийн боловсрол, сургалтын тухай хууль /Шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

МОНГОЛ УЛСЫН ХУУЛЬ

|  |  |  |
| --- | --- | --- |
| 2022 оны  . . . дугаар сарын  . . . -ны өдөр   |   |              Улаанбаатар хот  |

БАГШИЙН ХӨГЖЛИЙГ ДЭМЖИХ ТУХАЙ ХУУЛЬД

НЭМЭЛТ, ӨӨРЧЛӨЛТ ОРУУЛАХ ТУХАЙ

**1 дүгээр зүйл.** Багшийн хөгжлийг дэмжих тухай хуулийн 7 дугаар зүйлийн 7.3 дахь хэсгийн “мэргэжлийн” гэсний дараа “болон техникийн” гэж  нэмсүгэй.

**2 дугаар зүйл.** Багшийн хөгжлийг дэмжих тухай хуулийн 9 дүгээр зүйлийн 9.2 дахь хэсгийн “мэргэжлийн сургалт, боловсролын сургалтын байгууллагын” гэснийг “мэргэжлийн болон техникийн боловсролын сургалтын байгууллагын” гэж  өөрчилсүгэй.

**3 дугаар зүйл.** Энэ хуулийг Мэргэжлийн болон техникийн боловсрол, сургалтын тухай хууль /Шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

                                                  МОНГОЛ УЛСЫН ХУУЛЬ

|  |  |  |
| --- | --- | --- |
| 2022 оны  . . . дугаар сарын  . . . –ны өдөр   |   |              Улаанбаатар хот  |

ЗАСГИЙН ГАЗРЫН ТУСГАЙ САНГИЙН ТУХАЙ ХУУЛЬД

НЭМЭЛТ ОРУУЛАХ ТУХАЙ

**1 дүгээр зүйл.** Засгийн газрын тусгай сангийн тухай хуулийн 5 дугаар зүйлийн 5.3.10 дахь заалтын “мэргэжлийн” гэсний дараа “болон техникийн” гэж  нэмсүгэй.

**2 дугаар зүйл.** Энэ хуулийг Мэргэжлийн болон техникийн боловсрол, сургалтын тухай хууль /Шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

                                                     МОНГОЛ УЛСЫН ХУУЛЬ

|  |  |  |
| --- | --- | --- |
| 2022 оны  . . . дугаар сарын  . . . –ны өдөр   |   |              Улаанбаатар хот  |

ЗӨРЧЛИЙН ТУХАЙ ХУУЛЬД

НЭМЭЛТ ОРУУЛАХ ТУХАЙ

**1 дүгээр зүйл.** Зөрчлийн тухай хуулийн 9.11 дүгээр зүйлийн гарчиг, мөн зүйлийн 2 дахь хэсгийн  “мэргэжлийн” гэсний дараа “болон техникийн” гэж  тус тус нэмсүгэй.

**2 дугаар зүйл.** Зөрчлийн тухай хуулийн 9.11 дүгээр зүйлд доор дурдсан агуулгатай 3 дахь заалт нэмсүгэй:

“3.төрийн өмчийн мэргэжлийн болон техникийн боловсролын байгууллагын захирлыг томилох эрх бүхий албан тушаалтан хуульд заасан шаардлага хангаагүй албан тушаалтныг томилсон бол тавин мянган нэгжтэй тэнцэх хэмжээний төгрөгөөр торгоно.” гэж.

**3 дугаар зүйл.** Энэ хуулийг Мэргэжлийн болон техникийн боловсрол, сургалтын тухай хууль /Шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ